कृषि क्रियाओं को अपनाएं अधिक उत्पादन पाएं
भरतपुर | सरसोंअनुसंधान निदेशालय की ओर से 21 दिवसीय शरद प्रशिक्षण कार्यक्रम का आयोजन किया गया। इस अवसर पर रानी लक्ष्मीबाई कृषि विश्वविद्यालय के कुलपति डॉ. अरविंद कुमार ने कहा कि खेती में किसी भी फसल से अधिक उत्पादन लेने के लिए अनुशंसित शस्य क्रियाओं को समय पर करना बहुत महत्वपूर्ण है, समय पर बुआई, सही मात्रा में उर्वरकों का प्रयोग करें।
समय पर रोगों एवं कीटों की पहचान करके उनके नियंत्रण करना, समय पर सिंचाई प्रबंधन करने से फसल का पूर्ण विकास होता है। पौधे अपनी पूरी उपज क्षमता प्रदान करते है। उन्होंने कहा कि वैज्ञानिकों एवं कृषि प्रसार अधिकारियों को समय पर कृषि क्रियाओं के बारे में किसानों को जागरूक करना चाहिए। इस अवसर पर प्रधान वैज्ञानिक डॉ. . पीडी मीना, उत्तर प्रदेश, राजस्थान, बिहार, हिमाचल प्रदेश एवं जम्मू कश्मीर के विभिन्न संस्थानों के 16 वैज्ञानिक एवं प्रसार अधिकारी मौजूद थे। संचालन वैज्ञानिक डॉ. . रीमा रानी ने किया आभार डॉ. . विनोद कुमार ने जताया।
hin_Deva hin_Deva hin_Deva